kardosdrur/scandi-wiki huggingface dataset:
Carl Emil Hansen (borgmester)

Carl Emil Hansen (født 7. december 1913 i Stubbekøbing, død 14. april 2004 i Nakskov) var redaktør og derefter borgmester i Nakskov (1962-1985) samt amtsrådsmedlem for Socialdemokratiet i  Maribo Amt 1970-1978.

Carl Emil Hansen var uddannet typograf i Stubbekøbing, hvor hans far var arbejdsmand.  Allerede i 1933, hvor han havde udlært som typograf, begyndte han at arbejde som journalist i Ny Dags lokalredaktion i Stubbekøbing, og i 1934 kom han til Ny Dags hovedredaktion i Nakskov. Han har også været journalist på Social-Demokraten. 1945-1949 var han chefredaktør for Aften-Posten, Silkeborg, hvorefter han vendte tilbage til Nakskov og var chefredaktør for Ny Dag 1949-1962.

Han havde tillidshverv inden for Danmarks Socialdemokratiske Ungdom 1930-1940 og var 1938-1940 redaktør af deres blad, »Rød Ungdom«. 

På opfordring stillede Carl Emil Hansen op til byrådet i Nakskov i 1962 for Socialdemokratiet og blev ikke alene valgt ind, men blev borgmester; en post, han havde, indtil han gik på pension i 1985. Han havde ingen forudgående erfaringer med byrådsarbejde, men havde de rette evner, ligesom han mestrede en journalistisk løbebane uden en journalistuddannelse. 

Han har bidraget til Nakskovs lokalhistorie med flere bøger: 
 Egeskov og ørneklo – en bog om Nakskov
 Omkring det hvide bladhus
 Gennem ild og vand – brandslukning i Nakskov i 100 år
 Der var engang – Nakskov Pensionistforening gennem 50 år - 1941-1991
 Socialdemokratisk Forening i Nakskov gennem 100 år

Referencer  

Borgmestre fra Socialdemokraterne
Tidligere borgmestre fra Danmark
Nakskov
Alaska Volcano Observatory

Alaska Volcano Observatory (AVO) er et fælles program for United States Geological Survey, Geophysical Institute ved University of Alaska Fairbanks og State of Alaska Division of Geological and Geophysical Surveys (ADGGS). AVO blev dannet i 1988 og bruger føderale, statslige og universitetsressourcer til at overvåge og studere Alaskas vulkanologi, farlige vulkaner og til at forudsige og registrere eruptiv aktivitet og til at afbøde vulkanske farer for liv og ejendom. Observatoriets hjemmeside giver brugerne mulighed for at overvåge aktive vulkaner med seismografer og webcameraer, der opdateres regelmæssigt. AVO overvåger nu mere end 20 vulkaner i Cook Inlet, som ligger tæt på Alaskas befolkningscentre, og Aleutian Arc på grund af den fare, som askefaner udgør for luftfarten.

AVO er placeret i Anchorage på campus ved Alaska Pacific University.

Kilder og henvisninger 
 
 
 AVO overvågningsnetværk

Vulkaner i Alaska
Geovidenskab
Danish Agro

Danish Agro A.M.B.A. er et dansk andelsselskab ejet af 10.500 danske landmænd. Koncernens primære forretningsområder er: Grovvarer, vitaminer & mineraler, gødning, planteværn, såsæd, maskinhandel, energi, samt køb af afgrøder fra landbruget.

Selskabet blev til i 2007 da Østsjællands Andel A.M.B.A (ØA) skiftede navn til Danish Agro A.M.B.A. dernæst fusionerede med KOF Agro A.M.B.A. (Fusion mellem Kolding Omegns Foderstof- & Gødningsforening samt Sydvestjysk Andel). I 2010 fusioneredes også Nordjysk Andels Grovvareforening A.M.B.A. også ind i selskabet. I 2020 overtog Danish Agro konkurrenten Hedegaard A/S igennem moderselskabet Dan Agro Holding A/S, som de selv havde været medejere af siden 2008, og i foråret 2023 blev det annonceret at Hedegaard fusioneres ind i koncernen, og ophører herefter med at eksistere som selvstændigt selskab.

Danish Agro er en international koncern med over 100 datterselskaber i 16 lande, her i blandt i Skandinavien, Baltikum, Østeuropa, Tyskland og Kina.

I 2020 nåede koncernen en omsætning på over 39,4 mia. kr, i det samme regnskabsår var der 5.150 ansatte.

Referencer 

Andelsselskaber i Danmark
Sund fornuft

Sund fornuft (på engelsk common sense, på tysk gesunder Menschenverstand) er betegnelsen for et menneskes naturlige dømmekraft, forstået som dets evne til, i praksis og uafhængigt af autoriteter, lærdom og formel logik, at forholde sig til og bedømme hverdagssituationer, altså en grundlæggende evne til at opfatte, forstå og vurdere sin verden på en måde, som er fælles (common) for de fleste mennesker.

Begrebet er blevet diskuteret blandt europæiske filosoffer i århundreder og kendes fra mange sprog, således latin , græsk  () og fransk , dog ikke nødvendigvis med helt samme betydning. På engelsk findes også begrebet good sense, som visse anser for synonymt med common sense, andre ikke.

Med udgangspunkt i Immanuel Kants æstetiske lære kan man opstille tre aspekter af den sunde fornuft:

 dels forestillingen om en 'normalforstand', en gennemsnitlig dømmekraft, som hverken går metodiske omveje eller lader sig påvirke af doktriner eller fordomme,
 dels en empirisk arbejdende forstand, som træffer konkrete, anskuelige afgørelser på grundlag af dagliglivets erfaringer, snarere tilpasset praktisk anvendelse end abstrakt teori,

 dels ideen om en opfattelse af ting, der deles af modne mennesker generelt, og som i sine vurderinger tager hensyn til alle andres (faktiske og mulige) vurderinger.

Den sunde fornuft er ikke blot betegnelsen for denne dømmekraft, men også dens konkrete afgørelser eller bedømmelser, som det kommer til udtryk i en lang række ordsprog og lægmandsvisdomme.

Videnskab og sund fornuft er meget fordomsfulde over for hinanden, selvom de er indbyrdes afhængige. Begrebet sund fornuft rummer mange grundlæggende modsætninger: det betegner både en evne og en viden, fungerer som en sandhedssans, men kan også tage fejl, anses nogle gange som kritisk, nogle gange som konservativ, repræsenterer en vigtig forhåndsforståelse, men tenderer også mod at være fordomsfuld. Brugen af sund fornuft står stærkest i situationer, som er velkendte.

På dansk berører Ludvig Holberg talrige steder i sit forfatterskab menneskets sunde fornuft.

Litteratur

Referencer 

Erkendelsesteori
Aristoteles
Dagligliv
Danmark ved vinter-OL 2022

Danmark deltager i vinter-OL 2022 i Beijing, Kina. Det danske OL-holds chef de mission er Mikkel Sansone Øhrgaard. DIF har udpeget curlingspilleren Madeleine Dupont og ishockeyspilleren Frans Nielsen til at være fanebærere ved åbningsceremonien.

Det danske hold står repræsenteret med i alt 62 atleter, hvilket er historisk mange. Danmark er derved det sekstende største hold ved Vinter-OL 2022 i Beijing. Det kommer især i form af begge danske ishockeylandshold havde kvalificeret sig til mændenes og kvindernes ishockeyturnering.

Danske deltagere 

Danmark er i alt repræsenteret i 5 forskellige sportsgrene/discipliner ved legene, heraf 10 konkurrencer.

Alpint skiløb

Resultater 
Nedenfor er listet de opnåede resultater.

Curling

Resultater 
Nedenfor er listet de opnåede resultater.

Oversigt

Hurtigløb på skøjter

Resultater 
Nedenfor er listet de opnåede resultater.

Ishockey

Resultater 
Nedenfor er listet de opnåede resultater.

Oversigt
Begreber:
 OT – Overtid
 GWS – Straffeafgørelse

Kvindernes spillertrup
Den endelige trup blev offentliggjort d. 10. januar 2022.

Cheftræner:  Peter Elander

Skiskydning

Resultater 
Nedenfor er listet de opnåede resultater.

Kilder

Eksterne henvisninger 
 Danmarks Idræts-Forbunds olympiske portal

2022
Lande ved vinter-OL 2022
Janus Seehusen

Janus Rex Seehusen (født 7. januar 2003) er en dansk fodboldspiller, der spiller som midtbane for den danske fodboldklub HB Køge. Han har i sine ungdomsår været en del af ungdomsafdelingerne i Herfølge Boldklub, Køge Boldklub, Brøndby IF, FC Midtjylland og senest HB Køge. Fra sommeren 2021 blev han en fast del af HB Køge's førsteholdstrup.

Fodboldspillere fra Danmark
En Commun

En Commun (EC) er et fransk miljøparti, der blev oprettet som en forening den 22. maj 2020 og som et parti den 14. oktober 2020

Den 29. november 2021 tilsluttede partiet sig en koalition, der ønsker, at Emmanuel Macron bliver genvalgt ved præsidentvalget i april 2022.

Partiet har 23 mandater i Nationalforsamlingen. De 23 parlamentsmedlemmer opstillede alle for La République en marche ! ved parlamentsvalget i 2017.   

Barbara Pompili er partiets medlem af regeringen. I 2016–2017 var hun statssekretær for klima og biodiversitet i Manuel Vallss og Bernard Cazeneuves regeringer, og fra 6. juli 2022 hun er minister for økologisk omstilling i Jean Castexs regering.

Referencer

Politiske partier i Frankrig
Etableret i 2020
Grønne partier
Akinkunmi Amoo

Akinkunmi Ayobami Amoo (født 7. juni 2002) er en nigeriansk fodboldspiller, der spiller som kant for den cypriotiske fodboldklub Omonia Nicosia. Han har tidligere spillet for den danske superligaklub F.C. København.

Opvækst og tidlig karriere 
Amoo er født i Ibadan i Nigeria og har spillet fodbold på Brightville Academy. Som teenager flyttede han til Lagos for at spille for Sidos FC.

Klubkarriere

Hammarby IF 
Den 8. juni 2020, kort efter at være fyldt 18 år, flyttede Amoo til den svenske klub Hammarby IF på en fireårig kontrakt. Der foreligger rapporter om, at større klubber som AS Monaco og A.C. Milan også havde vist interesse. Amoo fik debut i Allsvenskan den 14. september 2020 i en kamp mod Helsingborgs IF. Efter Alexander Kačaniklić forlod Hammerby i 2021, blev Amoo en fast starter for Hammarby.

Den 30. maj 2021 vandt Amoo med Hammarby den svenske pokalturnering med en finalesejr over BK Häcken. Han spillede i alle seks kampe, som Hammarby spillede i 2021-22 udgaven af UEFA Europa Conference League, hvor de blev slået i i den afgørende runde inden gruppespillet mod Basel. Som følge af sin indsats for Hammarby har Amoo tiltrukket sig interesse fra større europæiske klubber som Ajax, Leicester City F.C. og Valencia CF. Han var blandt de tre finalister til udpegningen af Allsvenskans bedste unge spiller, en hæder der dog gik til Veljko Birmančević fra Malmö FF.

F.C. København 
Den 31. januar 2022 blev det offentliggjort, at Amoko havde indgået kontrakt med F.C. København til udgangen af 2026. 

Akinkunmi Amoo opnåede imidlertid begrænset spilletid i F.C. København, og den 13. september 2023 blev det offentliggjort, at han skiftede med øjeblikkelig virkning til Omonia Nicosia på en treårig aftale.

Landsholdskarriere 
Amoo indledte sin landsholdskarriere for Nigeria ved 2019 udgaven af Africa U-17 Cup of Nations, hvor han i sin debut scorede i 5–4 sejren over Tanzania, der sikrede holdet puljesejr. Senere på året var Ammo med på det hold, der nåede ottenedelsfinalerne ved U-17 World Cup.

I begyndelsen af 2022 blev Amoo udtaget til A-landsholdet af træner Augustine Eguavoen til deltagelse af Africa Cup of Nations som udskiftning for Odion Ighalo, der havde måtte trække sig fra holdet, men udtagelsen blev ikke godkendt af Confederation of African Football.

Referencer

Eksterne henvisninger 

Fodboldspillere fra Nigeria
Fodboldspillere fra Hammarby IF
Fodboldspillere fra FC København
Fodboldspillere fra AC Omonia Nicosia
Barbara Pompili

Barbara Pompili (født 13. juni 1975) er en grøn fransk politiker fra Parti écologiste (PÉ) (siden 2016) og La République en marche ! (LREM) (siden 2015) samt En Commun (EC) (siden 2020). 

Hun var medlem af De Grønne i 2000 – 2010 og af Europe Écologie Les Verts i 2010 – 2015.

Medlem af Nationalforsamlingen 

Barbara Pompili var medlem af Nationalforsamlingen fra den 20. juni 2012 til den 11. marts 2016 og igen fra 18. juni 2017 til 8. august 2020. Hun repræsenterede den 2. valgkreds i departementet Somme.
 
Fra 2012 til 2017 eksisterede der for første gang en Økologiske Gruppe i Nationalforsamlingen. Det blev besluttet, at Barbara Pompili og François de Rugy begge to skulle være medformænd. I Nationalforsamlingens forretningsorden var dette dog ikke tilladt. I stedet skiftede de til at være formænd. Dermed blev Barbara Pompili Nationalforsamlingens første kvindelige gruppeformand.   

I september 2018 blev François de Rugy minister. Han havde hidtil været formand for Nationalforsamlingen. Ved denne lejlighed forsøgte Barbara Pompili forgæves at blive valgt som formand for Nationalforsamlingen. 
Barbara Pompili var én af de 52 deputerede fra LREM, der undlod at stemme for den franske ratifikation af CETA (EU' økonomi- og handelsaftale med Canada).

Medlem af skiftende regeringer 
I 2016–2017 var Barbara Pompili statssekretær for biodiversitet i Manuel Vallss og Bernard Cazeneuves regeringer.

Barbara Pompili var én af de første i François Hollandes regeringer, der åbent støttede opstillingen af Macron som kandidat til posten som præsident 

Fra 6. juli 2020 var Barbara Pompili minister for økologisk omstilling i Regeringen Jean Castex.

Politikere fra Frankrig
Miljøministre fra Frankrig
Medlemmer af Frankrigs nationalforsamling
Luc Steins

Luc Steins (født 22. marts 1995) er en hollandsk håndboldspiller for Paris Saint-Germain Handball og det hollandske landshold.

Han repræsenterede Holland ved det europæiske mesterskab i håndbold for mænd i 2020.

Referencer

Eksterne henvisninger 
 

Håndboldspillere fra Nederlandene
UCI ProSeries 2022

UCI ProSeries 2022 er den tredje udgave af UCI ProSeries. Den indeholder cykelløb på næsthøjeste niveau, lige under UCI World Tour og lige over løbene i UCI Continental Circuits.

Danske sejre

Andre konkurrencer

Løbene

Noter

Referencer

Eksterne henvisninger 
 Kalender for UCI ProSeries 2022
Wash trade

Det engelske begreb wash trade betegner en form for markedsmanipulation, hvor en investor på samme tid køber og sælger det samme finansielle instrument, eller sælger/køber det af en interesseforbunden part, med henblik på at skabe misvisende aktivitet på det marked, hvor der handles med instrumentet. Wash trading foregår ved, at investoren, eller en interesseforbunden part, lægger en salgsordre ud på markedet efterfulgt af en tilsvarende købsordre (eller omvendt), hvorved pågældende køber aktivet af sig selv.

Wash trading kan både være motiveret af et ønske om, at få et instrument til at fremstå som værende mere værd, end det reelt er, eller et ønske om skubbe prisniveauet nedad.

Kildehenvisninger 

Økonomisk kriminalitet
Aktiemarked
François de Rugy

François de Rugy (født 6. december 1973) er en grøn fransk politiker fra Parti écologiste (PÉ) (siden 2015) og fra La République en marche ! (LREM) (siden 2017)

Han var medlem af Génération écologie (GE eller GÉ) i 1991–1994, af De Grønne i 1997 – 2010 og af Europe Écologie Les Verts i 2010–2015.

Siden 2. september 2015 har han været formand for Parti écologiste.

Medlem af Nationalforsamlingen 

François de Rugy var formand for Nationalforsamlingen fra 27. juni 2017 til 4. september 2018.

Han var medlem af Nationalforsamlingen fra den 20. juni 2007 til den 5. oktober 2018 og igen fra 17. august 2019. Han repræsenterede den 1. valgkreds i departementet Loire-Atlantique.

Fra 2007 til 2011 var han medlem af Det demokratiske og republikanske venstre (GDR). Det næste år stod han udenfor grupperne.
 
Fra 2012 til 2017 eksisterede der for første gang en Økologisk Gruppe i Nationalforsamlingen. Gruppen besluttede, at Barbara Pompili og François de Rugy begge to skulle være medformænd. I Nationalforsamlingens forretningsorden var dette dog ikke tilladt. I stedet skiftedes de til at være formænd.

Fra 2016 til 2017 var François de Rugy medlem af Den socialistiske Gruppe. Derefter tilsluttede han sig LREMs gruppe.

Medlem af Emmanuel Macrons regering 
Fra 4. september 2018 til 16. juli 2019 var François de Rugy 'Minister for økologisk og social Omstilling' i Regeringen Édouard Philippe II.

Den 17. august 2019 blev han igen medlem af Nationalforsamlingen.

Politikere fra Frankrig
Miljøministre fra Frankrig
Medlemmer af Frankrigs nationalforsamling
Hugh Fearnley-Whittingstall

Hugh Christopher Edmund Fearnley-Whittingstall (født 14. januar 1965) er en engelsk kok, tv-personlighed, journalist, madskribent og forkæmper for mad og klima.

Fearnley-Whittingstall var vært på madprogrammet River Cottage på den britiske Channel 4, som handlede om hans stræben efter en højere grad af selvforsyning og et simplere liv på en gård på landet i England. I programmerne fremstiller Fearnley-Whittingstall mad til sig selv, sin familie og venner af frugt, grøntsager, fisk, æg og kød fra nærområdet. Han har også kæmpet for bedre dyrevelfærd og bedre madproduktion.

Fearnley-Whittingstall etablerede River Cottage HQ i Dorset i 2004, men er siden flyttet til Park Farm nær Axminster i Devon. Hans gård er økologisk og benyttes også til en række kurser og arrangementer, ligesom den er hovedkvarter for River Cottage Cookery School. Foruden at undervise styrer Fearnley-Whittingstall menuen i River Cottage Kitchens, som er en række restauranter, der ligger i Axminster, Bristol og Winchester.

Bibliografi 
 TV Dinners: In Search of Exciting Home Cooking (1996)
 A Cook on the Wild Side (A Channel Four book) (1997)
 The Best of TV Dinners (1999)
 The River Cottage Cookbook (2001)
 The River Cottage Year (2003)
 The River Cottage Meat Book (2004)
 Preserved with Nick Sandler and Johnny Acton (2004)
 The Real Good Life: A Practical Guide to a Healthy, Organic Lifestyle with the Soil Association (2005)
 Soup Kitchen, with Thomasina Miers and Annabel Buckingham (2005)
 The River Cottage Family Cookbook with Fizz Carr (2005)
 Hugh Fearlessly Eats it All: Dispatches from the Gastronomic Front line (2006)
 Little Book of Soup with Thomasina Miers, Annabel Buckingham (2006)
 The Taste of Britain, with Laura Mason, and Catherine Brown (2006)
 The River Cottage Diary 2008 (2007)
 The River Cottage Fish Book with Nick Fisher (2007)
 River Cottage Diary 2010 (2009)
 River Cottage Every Day (2009)
 The River Cottage Bread Handbook (US Version) with Daniel Stevens (2010)
 The River Cottage Preserves Handbook with Pam Corbin (2010)
 River Cottage Veg Every Day! (2011)
 Three Good Things on a Plate (2012)
 River Cottage Fruit Every Day! (2013)
 River Cottage Light & Easy: Healthy Recipes for Every Day (2014)
 River Cottage Love Your Leftovers: Recipes for the Resourceful Cook (2015)
 River Cottage Much More Veg (2017)
 War on Plastic with Hugh and Anita (2019)
 Eat Better Forever: 7 Ways to Transform Your Diet (2020)

Referencer 

Kokke fra Storbritannien
Byer i Venezuela

Dette er en liste over byer i Venezuela . Hovedstæderne i delstaterne er markeret med *.

Liste

Referencer

Eksterne henvisninger 

 Largest cities in Venezuela
 Instituto Nacional de Estadística - Publicaciones/Demografica/Cuadro3
Søren Laulund

Søren Laulund er en dansk politibetjent og politiker valgt til byrådet i Varde Kommune for Socialdemokratiet. Ved Kommunalvalget i Varde Kommune 2021 blev han den politiker, der fik flest personlige stemmer i kommunen med 1.369 og han blev efterfølgende udpeget som 1. Viceborgmester i kommunen.

Eksterne henvisninger 
Søren Laulund på paqle.dk

Kommunalbestyrelsesmedlemmer fra Socialdemokraterne
Viceborgmestre fra Socialdemokraterne
Mamoudou Karamoko

Mamoudou Karamoko (født 8. september 1999) er en fransk professionel fodboldspiller, der spiller som angriber for den ungarske klub Fehérvár FC på en lejekontrakt fra den danske superligaklub F.C. København.

Karriere
Karamoko begyndte sin ungdomskarriere i Paris FC som 12-årig, og skiftede til akademiet i Strasbourg i december 2016. Han fik sin professionelle  debut for Strasbourg i en 1–0 sejr i Coupe de France over Grenoble Foot 38 den 16. januar 2019.

Han har herefter spillet i tyske VfL Wolfsburg og østrigske LASK samt været udlejet til FC Juniors OÖ. 

Den 31. januar 2022 blev det offentliggjort, at han skiftede til F.C. København. Karamoko opnåede imidlertid begrænset med spilletid i F.C. København, bl.a. grundet skader, og den 1. august 2023 blev det offentliggjort, at der var indgået lejeaftale med den ungarske klub Fehérvár for 2023/24-sæsonen. Karamoko opnåede i alt 10 kampe for F.C. København (7 suerliga, 1 pokal og 2 Conference League) inden lejemålet.

Referencer

Eksterne henvisninger
 

Fodboldspillere fra Frankrig
Fodboldspillere fra VfL Wolfsburg
Fodboldspillere fra LASK Linz
Fodboldspillere fra FC København
Fodboldspillere fra FC Juniors OÖ
Kenfig Castle

Kenfig Castle () er ruinerne af en borg fra middelalderen, som står i Bridgend County Borough i Wales. Den blev vigtig efter den normanniske invasion af Wales i slutningen af 1100-tallet.

Der omtales en borg i Kenfig allerede i 1080, hvor Iestyn ap Gwrgan skulle have forbedret forsvarsværkerne, men det var sandsynligvis en anden fæstning en den som de nuværende stenruiner stammer fra. Kenfig Castle var en vigtig normannisk borg opført af Robert, jarl af Gloucester i begyndelsen af 1100-tallet på en bakketop med flod mod både vest og nord. Kenfig Castle var administrativt center for området, og i 1183 var der opstået en lille landsby ved fæstningen.

Kenfig Castle blev ødelagt af waliserne ved mindst seks tilfælde i 1167, 1183, 1232, 1242, 1294 og 1295 af Morgan ap Maredudd under Madog ap Llywelyns oprør, og igen i 1316 under Llywelyn Brens oprør. I begyndelsen af 1300-tallet blev borgen kraftigt ombygget. Der blev fjernet jordvolde for at gøre bedre plads til borggården, og der blev opført en ringmur med en stor portbygning.

Sandflugt har gjort, at kun toppen af keepet i dag er synlig.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Borgruiner i Wales
Riga–Jelgava jernbane

Riga–Jelgava jernbane () er en 43 kilometer lang jernbanestrækning i Letland, der forbinder hovedstaden Riga med byen Jelgava. Strækningen har  1.524 millimeter sporvidde og åbnede i 1868.

Kildehenvisninger

Eksterne henvisninger 

Jernbanestrækninger i Letland
Riga
Jelgava
Llangynwyd Castle

Llangynwyd Castle er ruinerne af en borg fra middelalderen, sandsynligvis fra 1100-tallet, der ligger i Llangynwyd i Bridgend County Borough, Wales, umiddelbart syd for Maesteg.

I middelalderen var det en vigtig fæstning i cantrefet Gorfynydd, der tilhørtet lordshippet Glamorgan. Man mener at den blev annekteret omkring 1147, og det nævnes i dokumenter fra 1246. Borgen blev plyndret i 1258, og blev ombygget, men i 1293-94 blev den brændt ned og blev aldrig genopbygget.

Det dobbelt porttårn skulle have mindet om det, som findes på Caerphilly Castle.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Borgruiner i Wales
Ruperra Castle

Ruperra Castle eller Rhiwperra Castle er en herregård i borgstil fra 1600-tallet, der ligger i Lower Machen i  county boroughet Caerphilly, Wales. 
Den blev opført i 1626 af Sir Thomas Morgan. Under anden verdenskrig blev bygningen overtaget af British Army, og den brændte. Herefter fik den lov at forfalde, og den fremstår i dag som en ruin.

Ruperra Castle er en Listed building af anden grad og Scheduled Ancient Monument.

Se også 
Borge og slotte i Storbritannien og Irland
Borge og slotte i Wales

Referencer

Eksterne henvisninger 

Ruperra Castle Preservation Trust
Castlewales.com on Ruperra

Slotte i Wales
Borgruiner i Wales
Dinefwr Castle

Dinefwr Castle (nogle gange angliceret som Dynevor) er ruinen af en borg fra middelalderen, der ligger med udsigt til floden Tywi nær byen Llandeilo i Carmarthenshire, Wales. Den ligger på den nordlige bred af Tywi på en stejl højderyg. Dinefwr var sæde for kongeriget Deheubarth.

Den første borg på stedet skulle ifølge traditionen være blevet opført af Rhodri den Store (ca. 820 – 873/877/878), men der er ingen arkæologiske fund, der underbygger dette. Rhys ap Gruffydd genopførte borgen i sidste halvdel af 1100-tallet. Ifølge Gerald af Wales angreb Henrik 2. borgen i sin krig med Rhys. Efter hans død levede den en omskiftelig tilværelse, og i 1287 fik englænderne kontrol over borgen.
I 1403 belejrede Owain Glyndwr borgen i forsøg på at fravriste englænderne den, men uden succes.

I dag er det en listed building af første grad. Den drives af Cadw og er åben for offentligheden.

Se også 
 Borge og slotte i Storbritannien og Irland
 Borge og slotte i Wales

Referencer 

Litteratur
 Rob Gittins (1984) Dinefwr Castle (Gomer Press)

Eksterne henvisninger 

Slotte i Wales
Borgruiner i Wales